# William Nylander

William Nylander o Wilhelm Nylander (Uleåborg, 3 de gener del 1822 – París, 29 de març del 1899) fou un botànic i entomòleg finlandès.

## Biografia

Nasqué a Oulu (aleshores possessió russa amb el nom d'Uleåborg). Estudià a Hèlsinki i s'hi doctorà en medicina i cirurgia el 1847, però no exercí la pràctica mèdica. De primer estigué interessat en els insectes, especialment les formigues -hom el considera el fundador de la mirmecologia o estudi de les formigues -, però el 1850 concentrà els seus esforços en el camp de la botànica. Gràcies a una beca, durant els anys 1852 i 1858 visità diversos països, com Algèria, França i Anglaterra, país on feu coneixença amb William Jackson Hoocker. Amb aquest estudià els líquens al jardins botànics de Kew. Fou nomenat el 1858 per a la nounada càtedra de botànica a la Universitat de Hèlsinki. En presentà la renúncia el 1863, quan s'instal·là definitivament a París per a dedicar-se a l'estudi i treballar ocasionalment al Museu Nacional d'Història Natural. Al Jardin du Luxembourg (París) va adonar-se que els líquens estaven desapareixent, i després d'estudiar-ho durant 30 anys, va concloure que aquest fet era degut a les emissions de les calderes de carbó. És per aquest descobriment que se'l considera un dels pares de la biomonitorització. Per la tasca que desenvolupà, se'l considera un dels principals investigadors en el camp dels líquens de la segona meitat del segle xix; en descrigué més de 5.000 en més de 300 publicacions. Malgrat un caràcter un pèl difícil, mantingué correspondència amb gran nombre de corresponsals d'arreu del món i en vida fou considerat la màxima autoritat en el seu camp .
Nylander fou un pioner per usar el 1866 reactius químics per a establir la taxonomia dels líquens, emprant tintures de iode i d'hipoclorit, i per mostrar el lligam existent entre la pol·lució atmosfèrica i el seu efecte en el creixement de líquens . La seva col·lecció de líquens, amb més de 50.000 exemplars, es conserva al "Museu Finès d'Història Natural" de la universitat de Hèlsinki Arxivat 2007-10-10 a Wayback Machine. i és usada encara ara. En botànica se'l cita com a autoritat taxonòmica amb l'abreviatura Nyl.

## Bibliografia

* Recopilacions d'obres de Nylander:
** William Nylander's Collected Lichenological Papers. Edited and prefaced by Teuvo Ahti Berlin & Stuttgart: J. Cramer, 1967-1990, 6 vol.
* Monografies de Nylander:
** Collectanea lichenologica in Gallia meridionali et Pyrenaeis Holmiae: Johannes Beckman, 1853
** Monographia calicieorum: specimen Academicum [Hèlsinki]: Frenckellian, [1857]
** Énumération générale des lichens, avec l'indication sommaire de leur distribution géographique Cherbourg: Bedelfontaine et Syffert, 1858
** Expositio synoptica pyrenocarpeorum Andecavis: Cosnier et Lachèse, 1858
** Analyses mycologicae Helsingfors: Finska Litteratur sällskapets Tryckeri, 1859
** Bidrag till Finlands bryologi Helsingfors: J. C. Frenckell, 1859
** W.Nylander, Anders Thiodolf Saelan Herbarium musei fennici: förteckning öfver finska musei växtsamling: utgifven af sällskapet pro fauna et flora fennica Helsingfors: Finska litteratur-sällskapets, 1859
** Prodromus expositionis lichenum Novae Caledoniae Paris: impr. de L. Martinet, 1860
** Diatomaceis Fenniae fossilibus additamentum Helsingfors: finska Litteratursällskapets tryckeri, 1861
** Lichenes scandinaviae Helsingfors: J. Simelii, 1861
** Conspectus synopticus sticteorum Caen: F. Le Blanc-Hardel, 1868
** Note sur les lichens de Port-Natal Caen: impr. de F. Le Blanc-Hardel, 1868
** Énumération des lichens récoltés par M. Husnot aux Antilles françaises Caen: impr. de Le Blanc-Hardel, 1869
** Lichenes angolenses welwitschiani Caen: impr. de Le Blanc-Hardel, 1869
** Recognitio monographica ramalinarum Caen: impr. de P. Le Blanc-Hardel, 1870
** Observata lichenologica in Pyrenaeis orientalibus Caen: impr. de F. Le Blanc-Hardel, 1873
** Lichenes insularum Andaman Caen: impr. de F. Le Blanc-Hardel, 1874
** Addenda nova ad lichenographiam Europæam exposuit in Flora Ratisbonensi W. Nylander Paris: Lechevalier, 1886-1888
** Enumeratio lichenum Freti Behringii Caen: [s.n.], 1887
** Lichenes Fuegiae et Patagoniae Paris: impr. de A. Héloin et E. Charles, 1888
** Lichenes Novae Zelandiae Parisiis: e typis P. Schmidt, 1888
** Lichenes insularum guineensium (San Thomé, do Principe, das Cabras) Parisiis: e typis P. Schmidt, 1889
** Lichenes Japoniae Parisiis: e typis P. Schmidt, 1890
** Lichenes Pyrenaeorum orientatalium observatis novis (Amélie-les-Bains, Força-Réal, Costabonne, La Massane, Collioure) Parisiis: e typis P. Schmidt, 1891
** Sertum lichenaeae tropicae e Labuan et Singapore Parisiis: e typis P. Schmidt, 1891
** Énumération des lichens de l'île Annobon Paris: impr. de P. Schmidt, 1896
** Les Lichens des environs de Paris Paris : impr. de P. Schmidt, 1896
** Supplément aux Lichens des environs de Paris Paris: impr. de P. Schmidt, 1897
* Estudis sobre Nylander:
** Jean-Jacques Amigo, « Nylander (William) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. (ISBN 9782908866506)
** Orvo Vitikainen William Nylander (1822–1899) and Lichen Chemotaxonomy, article a The Bryologist 104-2 (2001), p. 263-267

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Resum biogràfic Arxivat 2007-08-07 a Wayback Machine. (finès)
* Resum biogràfic d'Orvo Vitikainen (finès) (anglès) (rus)